แวะมาลำปางเมืองรถม้า อยากทานอาหารเหนือ เพื่อนแนะนำให้มาร้านขนมจีนป้าบุญศรี ตีนสะพานรัษฎาภิเศก ใกล้ๆกับกองกองต้าอันโด่งดัง
เริ่มต้นทานครั้งแรกสมัยยังไม่รู้จัก wongnai ด้วยขนมจีนน้ำเงี้ยวกับข้าวกันจิ๊น อร่อยแบบไม่ต้องปรุง
กลับมาอีกครั้งลองข้าวซอยที่เห็นโต๊ะข้างสั่งแล้วดูหน้าทาน

ข้าวซอยร้านนี้ต่างจากที่เคยทานที่อื่นตรงมีกะทิข้นๆ ราดมาด้วย เข้มข้นสุดๆ เส้นนุ่มหนึบ เนื้อตุ๋นมาเปื่อยไม่ต้องเคี้ยวมาก แทบจะละลาย ทานกับเครื่องเคียงพวกน้ำพริกเผา ผักกาดดอง มะนาว หอมแดง (บางที่ใช้หอมใหญ่) อร่อยจนต้องสั่งเพิ่มอีกชาม